പുഴവക്കത്തേക്കോടികിതച്ചെത്തുന്ന ഒരു കൊച്ചുകുട്ടിയാണു ഞാൻ പുറമേനിന്നുനോക്കുമ്പോളതിശാന്തയാണെങ്കിലും പുഴയിൽചുഴികളേറെയുണ്ടെന്നു പറഞ്ഞുകേട്ടിട്ടുണ്ട് പുഴ കുറുകെ നീന്തികടന്നക്കരെ പിടിക്കാനുളള മത്സരം നടക്കുകയാണിവിടം മത്സരത്തിനായി ഞാനും പേരുചേർത്തിട്ടുണ്ട് എന്റെ ഊഴമെത്തിയില്ലെന്നു മാത്രം സമ്മാനം തനിക്കുതന്നെയെന്നു- റപ്പിച്ചേറെ പ്രതീക്ഷയോടെ സ്ഫടികം പോൽ തിളങ്ങുമാ ജലപ്രതലം ചീളുകളാക്കി കുതിക്കുകയാണ് മത്സരാർത്ഥികൾ മത്സരിക്കാനറിയാത്തൊരു കൊച്ചുകുട്ടി ഞാനൊട്ടു പ്രതീക്ഷയോടെ ഊഴവും കാത്ത് പുഴവക്കത്തിരുന്നു മത്സരമെങ്ങനെയെന്നു കണ്ടു പഠിക്കുകയാണ് മത്സരാർത്ഥികളിൽ, പലവർണ്ണങ്ങളിലുളള കൊടിപിടിച്ചവരുണ്ടല്ലാത്തവരുണ്ട് പേരിനൊപ്പം തലയും വാലും ഉളളവരുണ്ടില്ലാത്തവരുണ്ട് ഹൗസ് തിരിച്ചാണ് മത്സരം കൊടിയുടെ നിറം നോക്കി, പേരിലെ വാല് നോക്കി തങ്ങളുടെ ഹൗസിലുളളവർ മുന്നേറുമ്പോൾ കൈയ്യടിച്ച് പ്രോത്സാഹിപ്പിക്കുന്നു കാണികൾ മത്സരം പാതിയിലെത്തുമുമ്പേ ജലപരപ്പിനു കീഴെ ഒളിച്ചിരിക്കുന്ന ചതിയുടെ രസവായക്കുളളി- ലകപ്പെട്ട് വഴിതെറ്റിയലയുന്നു ചിലർ പാതിപിന്നിട്ടപ്പോഴേക്കും പൊടുന്നനെ ആഴിയിലെന്നപോലെ പുഴയിലും കൂറ്റൻ വെല്ലുവിളിത്തിരകൾ നുരഞ്ഞുപൊങ്ങുന്നു പതിയെ പതഞ്ഞു മായുന്നു അതുകണ്ട് പേടിച്ചു ചിലർ പാതിയിൽ മത്സരം ഉപേക്ഷിക്കുന്നു ചിലരോ , കൂറ്റൻതിരകളാലുലഞ്ഞും ഉയര്ന്നും താണും വീറോടെ മുന്നേറുന്നു.
പുഴ.കോം - നവസംസ്കൃതിയുടെ ജലസമൃദ്ധി